Attività Politika fin-Nadur indirizzata mill-Kap tal-Partit Nazzjonalista Bernard Grech. Posted by Partit Nazzjonalista on Sunday, January 24, 2021 .td_uid_2_600e85be72362_rand.td-a-rec-img{text-align:left}.td_uid_2_600e85be72362_rand.td-a-rec-img img{margin:0 auto 0 0} Read in English . Il-Kap tal-Partit Nazzjonalista Bernard Grech qal li dak li għandu jsir huwa li x-xandir nazzjonali jkun verament ħieles, u mhux li jingħalqu l-istazzjonijiet tal-partiti politiċi. Grech qal dan dalgħodu waqt attività politika fil-pjazza tan-Nadur. Fl-istess attività tkellmu wkoll il-kandidat Ivan Castillo u d-Deputat Parlamentari Stephen Spiteri. Filwaqt li rringrazzja lill-ħaddiema tal-istazzjon nazzjonali li jaħdmu bla heda għall-interess nazzjonali, Grech ddikjara li l-istazzjon huwa maħtuf b'mod sfaċċat, u maħkum b'mod perikoluż mill-Gvern. "Tistħajlek qed tiġi intervistat fuq stazzjon partiġġjan ta' partit politiku," osserva Grech, filwaqt li appella lill-Għawdxin biex jingħaqdu miegħu fil-ġlieda sabiex ix-xandir nazzjonali jkun verament ħieles. Skontu, dan l-istazzjon inħakem għax il-Gvern Laburista beda jara lill-Partit Nazzjonalista jikber, u allura s-setgħat jingħaqdu biex ma jarawx lill-PN jasal fejn jixtieq. Il-kamra tal-aħbarijiet Lovin Malta fetħet kawża għaliex tqis li l-istazzjonijiet tal-partiti politiċi jiksru l-liġi tal-imparzjalità, sabiex il-partiti jitneħħielhom il-poter li jikkontrollaw l-aġenda partiġġjana fuq l-istazzjonijiet. Il-każ diskuss fuq 103 Filmat: X'jiġri jekk tal-Electrogas ikollhom stazzjon tat-TV? – Fr Borg Il-Kap tal-PN beda d-diskors tiegħu billi sellem lid-Deputati Nazzjonalisti Għawdxin Chris Said, Kevin Cutajar u Joe Ellis, u qal lill-Għawdxin li huma tassew ixxurtjati li għandhom lil dawn id-deputati billi verament jgħożżu lil Għawdex. Semma l-irwoli li fdalhom fir-reshuffle tax-shadow cabinet. Ikkummenta wkoll dwar il-Kumitat Parlamentari għal Għawdex li twaqqaf permezz ta' mozzjoni tad-Deputati Nazzjonalisti Għawdxin, li iżda mhuwiex jiffunzjona peress li tħalla bla Chairman. Grech appella lill-Gvern biex jaħtar Chairman ħalli dan il-kumitat ikun jista' jkompli b'xogħlu. Huwa rrefera għal dak li qal ftit ġimgħat ilu – li l-PN jibda studju soċjoekonomiku fuq Għawdex. Grech qal li dil-wegħda żammewha, u llum qed isir ħafna xogħol fuqha. Dan ir-rapport se jiffoka fuq il-qagħda soċjali f'Għawdex – kif inbidlet id-demografija, kif laqtet it-tessut soċjali Għawdxi u x'impatt qed iħallu dawn it-tibdiliet. Huwa talab biex isir studju fuq is-suq tax-xogħol f'Għawdex, dwar jekk dawn humiex qegħdin jitjiebu jew hux sejrin lura. Qal li dar-rapport irid jara wkoll kif jista' jinħoloq xogħol lil hinn mis-settur tat-turiżmu. Aqra aktar Titħabbar ir-reshuffle fix-shadow cabinet tal-PN Dar-rapport jiffoka wkoll fuq il-qasam tas-saħħa, b'analiżi komparattiva tas-servizzi f'Malta u Għawdex. Apparti hekk, qed jiġi studjat il-qasam ambjentali u dak tal-iżvilupp. Grech maqdar l-infrastruttura f'Għawdex u kkummenta dwar kif, "Tgħaddi mit-Tokk qisek għaddej minn fuq wiċċ il-qamar." Dan ir-rapport se jfittex li jidentifika l-isfidi u l-opportunitajiet għal titjib fil-gżira Għawdxija, għaliex Grech insista li jrid paġna ġdida anke għal Għawdex. Il-Kap tal-Oppożizzjoni semma wkoll kif ħames snin ilu, "il-Gvern ċaħħad lill-Għawdxin minn konnettività effiċjenti li kellu fil-qasam tal-prodotti tal-merkanzija li kienu jaslu minn Malta minn ħdejn il-Belt." Spjega li taħt il-Gvern Nazzjonalista kien hemm vapur li kien jaqsam lejn Għawdex b'din it-tagħbija, li ffaċilitat il-wasla ta' dawn il-prodotti f'Għawdex, iżda l-Gvern Laburista waqqaf dan is-servizz mingħajr ma ta alternattiva. Saħaq li l-PN iwiegħed li jerġa' jintroduċi das-servizz u jagħmlu iżjed frekwenti. Huwa semma wkoll il-fast ferry, li "għadha ħolma fantażma." Ħabbar ukoll li fil-jiem li ġejjin ħa jħabbru bidliet oħrajn għax "it-tiġdid ma jista' jieqaf qatt… il-mument li nieqaf dak li ġej minn warajja se jgħaddini jew jaħbat fija u jwaqqagħni." Huwa temm diskorsu billi qal, "Irridukom bi bwiet mimlija imma bi qlubkom imfawra – komplu aħdmu għall-ġid ta' Malta." Ġimgħa ilu Filmat: Il-vaċċin għandu jitqassam sew u b'rata aktar mgħaġġla – Bernard Grech .td_uid_3_600e85be7283e_rand.td-a-rec-img{text-align:left}.td_uid_3_600e85be7283e_rand.td-a-rec-img img{margin:0 auto 0 0}